Groussregioun
Zur Groussregioun ziele 5 Regiounen aus 4 verschiddene Länner:

 d'Saarland (D)
 Rheinland-Pfalz (D)
 Loutrengen (F)
 Wallounien (B)
 Lëtzebuerg (L)

D'Groussregioun läit tëscht dem Rhäin, der Musel, der Saar an der Meuse. Si ëmfaasst eng Fläch vu ronn 65.000 km² an zielt 11,2 Milliounen Awunner (ongeféier 2,5 % vun der Gesamtpopulatioun vun der EU).

Institutiounen aus der Groussregioun schaffen zesumme fir d'economesch a politesch Kooperatioun an d'Partnerschaften tëscht de verschiddenen Acteuren ze verbesseren. Dofir ënnerhalen d'Partnerregiounen en Haus vun der Groussregioun. Dat ass, nodeems et zënter dem Enn vun den 1990er Joren an der Stad Lëtzebuerg war, zënter Juni 2015 zu Esch-Uelzecht nieft der Gare installéiert. 28 Leit schaffen do.

D'Groussregioun war 2007 europäesch Kulturhaaptstad ënner dem offiziellen Titel "Lëtzebuerg a Groussregioun, europäesch Kulturhaaptstad 2007".

Literatur 
 Dossier "Großregion" am forum Nr. 288 (Juli 2009).

Um Spaweck 
 Politesch Säit vun der Groussregioun:
 EU-Förderprogramm vun der Groussregioun
 Statistike vun der Groussregioun

 Kulturraum Groussregioun:
 Plurio.net - Kultur-Säit vun der Groussregioun
 Grrrrr.eu - Jonkt Kultur- an Event-Informatiounsportal vun der Groussregioun

Europa
Lëtzebuerg
Loutrengen
Rheinland-Pfalz
Saarland